[{"text_idx": "#000014", "text": "Darganfyddwch ymchwil Prifysgol Wrecsam Glyndw\u0302r, gan ganolbwyntio ar effeithio ar ddatblygiad economaidd, cymdeithasol a diwylliannol."}, {"text_idx": "#000015", "text": "Cyfadran y celfyddydau gwyddoniaeth a thechnolegCyfadran y gwyddorau cymdeithasol a bywyd\nYngly\u0302n a\u0302\u2019r brifysgolCyn-fyfyrwyrEhangu MynediadYsgolion a CholegauSwyddi gweigionPartneriaethau academaiddCynaliadwyedd"}, {"text_idx": "#000016", "text": "Cyfadran y celfyddydau gwyddoniaeth a thechnolegCyfadran y gwyddorau cymdeithasol a bywyd"}, {"text_idx": "#000018", "text": "Mae\u2019r dudalen hon yn rhoi sylw i\u2019r broses ymgeisio ar gyfer graddau PhD ac MPhil. Os ydych yn meddwl gwneud cais am MRes, bydd angen ichi ddilyn y cyfarwyddiadau ar gyfer rhaglenni o\u0302l-raddedig a addysgir."}, {"text_idx": "#000019", "text": "Croesewir ceisiadau gan fyfyrwyr sydd a\u0302 diddordeb mewn dilyn naill ai gradd ymchwil o\u0302l-raddedig amser llawn neu ran amser, gyda\u2019r dyfarniad arfaethedig mewn Meistr Athroniaeth (MPhil) neu Ddoethur Athroniaeth (PhD). Os mai PhD yw\u2019r dyfarniad targed, y disgwyliad arferol yw y bydd pob myfyriwr yn cofrestru yn y lle cyntaf ar gyfer MPhil. Gellir gwneud eithriadau pan fo ymgeisydd eisoes wedi ennill dyfarniad doethur neu gywerth mewn pwnc perthnasol."}, {"text_idx": "#000020", "text": "Noder mai Prifysgol Caer yw ein corff dyfarnu ar gyfer graddau ymchwil."}, {"text_idx": "#000021", "text": "Mae cofrestriadau Ymchwil O\u0302l-raddedig fel arfer yn digwydd ddwywaith y flwyddyn ym mis Chwefror a mis Medi ond cysylltwch a\u0302 mphil-phdadmissions@glyndwr.ac.uk i drafod cyfleoedd cofrestru."}, {"text_idx": "#000022", "text": "Cyn ichi wneud cais fe\u2019ch cynghorir i gysylltu yn y lle cyntaf a\u0302\u2019r Ganolfan Ymchwil berthnasol/Prif Oruchwyliwr arfaethedig, i sefydlu a yw\u2019r arbenigedd a\u2019r gallu goruchwylio angenrheidiol ar gael ar gyfer eich prosiect penodol. Mae\u2019n ddefnyddiol darparu cynnig amlinellol ar y pwynt hwn gan ddefnyddio\u2019r canllawiau."}, {"text_idx": "#000023", "text": "Mae\u2019n bwysig iawn eich bod yn cysylltu\u2019n anffurfiol a\u0302\u2019r adran o\u2019ch dewis cyn cwblhau cais. Os na allwch ddod o hyd i\u2019r manylion ar gyfer eich maes pwnc ar ein gwefan, gall Gweinyddiaeth Myfyrwyr eich cyfeirio at berson priodol."}, {"text_idx": "#000049", "text": "Os byddwch yn penderfynu gwneud cais am radd ymchwil o\u0302l-raddedig, ar y lefel hon o astudiaeth, bydd angen i\u2019r Brifysgol ystyried yn ofalus a oes goruchwyliaeth ac adnoddau digonol ar gyfer eich maes astudio arfaethedig. Bydd pob myfyriwr yn cael ti\u0302m goruchwylio a fydd yn cynnwys o leiaf dau aelod o staff academaidd; bydd o leiaf un yn arbenigwr pwnc yn eich maes ymchwil arfaethedig."}, {"text_idx": "#000053", "text": "Dylech wneud cais drwy un o'r dolenni canlynol, yn dibynnu ar y lefel a'r dull astudio yr hoffech ei wneud:"}, {"text_idx": "#000055", "text": "Os bydd gennych chi unrhyw gwestiynau cyn gwneud cais ar-lein, mae croeso ichi gysylltu a\u0302 ni drwy e-bost ar mphil-phdadmissions@glyndwr.ac.uk neu drwy ffonio +44 (0)1978 293063."}, {"text_idx": "#000058", "text": "Os oes diddordeb yn eich prosiect ymchwil arfaethedig a bod gan y Brifysgol yr adnoddau ar gyfer eich maes astudio, fe\u2019ch gwahoddir i gyfweliad gyda\u2019ch ti\u0302m goruchwylio arfaethedig a Chadeirydd annibynnol. Gellir cynnal y cyfweliad drwy ddulliau electronig ac fel rheol mae\u2019n anffurfiol."}, {"text_idx": "#000059", "text": "Bydd angen i\u2019r Deon Cysylltiol dros Ymchwil, Is-bwyllgor Graddau Ymchwil y Brifysgol adolygu argymhelliad eich panel cyfweld, a bydd angen ceisio cymeradwyaeth derfynol gan Brifysgol Caer fel ein corff dyfarnu graddau ymchwil."}, {"text_idx": "#000060", "text": "O fod yn llwyddiannus, ein nod yw danfon llythyr o gynnig cyn pen 4-6 wythnos o ddyddiad y cyfweliad."}, {"text_idx": "#000061", "text": "Os ydych yn ansicr ynghylch unrhyw beth, mae croeso ichi e-bostio Gweinyddiaeth Myfyrwyr ar mphil-phdadmissions@glyndwr.ac.uk."}, {"text_idx": "#000063", "text": "Darganfyddwch sut beth yw bywyd myfyriwr"}]